open-index/open-wikipedia-markdown huggingface dataset:
Jean Hardouin

**Jean Hardouin** (født 23. desember 1646 i Quimper i Bretagne, død 3. september 1729 i Paris) var en fransk jesuitt lærd, bibliotekar og forsker.

## Liv og virke
Etter å ha fått interesse for litteratur i sin fars bokhandel, ble han tatt i jesuittordenen ca. 1662 da han var 16 år. I Paris studerte han teologi, ble til sist bibliotekar ved Lycée Louis-le-Grand i 1683, og døde i Paris.

Hans første utgitt verk var *Themistius* (1684) som besto av ikke mindre tretten nye oratorier. 

Hardouin forfattet et stort antall vitenskapelige verker; av særlig verdi innen numismatikken - blant annet *Nummi antiqui antiqui populorum et urbium illustrati* (1684) og *Antirrheticus de nummis antiquis coloniarum et municipiorum* (1689) og *Chronologia Veteris Testamenti ad vulgatam versionem exacta et nummis illustrata* (1696).

På råd fra Jean Garnier (1612–1681) påtok han seg oppdraget å redigere en utgave av Plinius den eldres *[[Naturalis Historia]]* (1685), en oppgave han benyttet fem år på. Kirkelige autoriteter ba ham om å lede utgivelsen av *Conciliorum collectio regia maxima* (1715). Han ble etterpå anklaget for å ha utelatt viktige dokumenter og inkludert en apokryfisk. På ordre fra parlamentet i Paris, den gang i konflikt med jesuittene, ble utgivelsen forsinket.

## Hardouins paradoksale (fantasifulle) hypoteser og teorier
Ettertiden husker imidlertid Hardouin mest for en rekke paradoksale hypoteser og teorier. Det mest bemerkelsesverdige, som finnes i *Chronologiae ex nummis antiquis restitutae* (1696) og *Prolegomena ad censuram veterum scriptorum*, var at han benektet opphavet til oldtidens storhet. Isteden, mente han, som med Vergils *[[Æneiden]]*, var forfattet av munker på 1200-tallet. I grunnen var de aller fleste oldtidsverker i virkeligheten diktverk utført av munker i løpet av middelalderen, ledet av en viss Severus Archontius. Han benektet ektheten av tidsfestingen de fleste antikke kunstverk, mynter og gamle inskripsjoner. Han framholdt også at *[[Det nye testamente]]*s opprinnelige tekst var på latin. Hardouin hevdet også at alle kirkekonsiler som skulle ha funnet sted før Konsilet i Trient var fiktive.

Selv om han på enkelte områder har levert verdifulle bidrag, regnes han i det store og hele som en pseudohistoriker. Historikeren og jesuitten Isaac-Joseph Berruyer (1681-1758) fordømte Hardouin i sitt verk *Histoire du peuple de Dieu* for å ha fulgt denne sære teorien. Den har imidlertid en moderne arvtaker i den russiske matematikeren Anatolij Fomenko som har drevet med «ny kronologi» med tilsvarende pseudohistoriske metoder og resultater.

## Bibliografi
;Et av verkene
* Bowyer, William (1766): ''Joannis Harduini Jesuitae ad censuram scriptorum veterum prolegomena. Iuxta autographum'', P. Vaillant, London.
**engelsk oversettelse: *The Prolegomena of Jean Hardouin.* Overs. av Edwin Johnson. Angus & Robertson, Sydney 1909. (Nyutgave av Hermann Detering, BoD, Norderstedt 2010, ISBN 978-3-8391-8381-6.)

## Referanser


## Litteratur
* Debacker, A. (1853): *Bibliothèque des écrivains de la Compagnie de Jesus*.
Symfoni nr. 12 (Haydn)

**Symfoni nr. 12** i E-dur (Hoboken I/12) er en symfoni av Joseph Haydn. Symfonien ble komponert i 1763.

Den er instrumentert for 2 oboer, fagott, 2 valthorn, strykere og continuo Symfonien er homotonal og i tre satser:

#Allegro, 2/2
#Adagio, 6/8 i E-moll
#Presto, 2/4

Den andre satsen er i «siciliano» eller vuggende rytme, og ligner de pastorale langsomme satsene i Symfoni 27 og B.

## Referanser
Håkon Adelstein Mosling

**Håkon Adelstein Mosling** (født 16. april 1840, død 7. oktober 1914) var en norsk 
byggmester og arkitekt. Han skal ha blitt utdannet i Hannover, men er ikke nevnt som student i protokoller fra byens tekniske høyskole.

Mosling var bosatt flere steder, blant annet i Trondheim, Steinkjer og Oslo. Som en del av  arkitektpraksisen opererte han også som byggmester og i en periode hadde han høvleri og snekkerverksted i Steinkjer. De siste 20 årene av yrkeslivet var han ansatt som tegner for forsvaret på Akershus festning.

Enkelte av kirkebyggene Mosling tegnet kan tyde på begrenset skolering og flere av tegningene gjennomgikk omfattende korrektur av arkitekt Jacob Wilhelm Nordan i forbindelse med godkjenning på vegne av Kirkedepartementet.  

## Arbeider
* Landstedet Solvold i Bodø (revet)
* Prestegård i Buksnes
* Telegrafstasjon i Rørvik
* Bolig på Strinda
* Meløy kirke (1867)
* Levanger kirke (1870, brant 1877)
* Brønnøy kirke (1870)
* Sakshaug kirke (1871)
* Namsos kirke (1873–74, brant 1897)
* Grong kirke (1877)
* Skjerstad kirke (1877, brant 1955)
* Dyrøy kirke (1880)
* Lebesby kirke (1881, brant 1944)
* Målselv kirke (1883, brant 1972)
* Heggstad kirke (1887)

## Referanser


## Kilder
* Håkon Mosling i Norsk kunstnerleksikon
Liste over frekvenser for telekommunikasjon i Norge

Båndene under 1 GHz er dekningsfrekvenser. Det er vanskelig å bygge og drifte et landsdekkende nett uten tilgang på disse. Båndene over 1 GHz er kapasitetsfrekvenser. Disse er nødvendig for å gi god nok kapasitet og høye nok datahastigheter, spesielt i tettbygde strøk.

## Oversikt

### Mobiloperatører
Operatørene kjøper bruksrett på frekvensbånd for flere år ad gangen av Nkom på auksjoner. Pr. 2020 ser operatørene slik ut:



### Endringer i 2019–2020
3G-nettet vil bli slukket i perioden 2019–2020. Telenor skriver følgende: 
«Hvert år øker datatrafikken med 30–40 %, og over 96 % av all data går over 4G. ... beste opplevelsen også i fremtiden, må vi øke kapasiteten på 4G. Dette betyr at vi må bruke frekvensene fra 3G (900 og 2100 Mhz), som blir stadig mindre brukt. Telenor bygger kontinuerlig ut nettet med flere frekvenser som supplerer hverandre, og kombinerer frekvensbåndene 800-, 1800- og 2600-MHz etter behov. 800 MHz-frekvensbåndet er svært robust med god rekkevidde og perfekt for taledekning innendørs der tradisjonelle telefonsignaler ikke slipper gjennom.»
Telia slukker sitt 3G-nett i samme periode.

## Oversikt basert på teknologi
Nkom hadde følgende oversikt i 2019 (etter auksjonen på 700 MHz-båndet, men før innføringen av 5G og nedstengingen av 3G):

## Se også
* Veldig høy frekvens
* Ultrahøy frekvens

## Referanser


## Eksterne lenker
* nkom.no - *Mobil radiokommunikasjon* (30.04.2020)
* nkom.no  (PDF) - *Frekvenskompass for mobilkommunikasjon* - *Veikart for frekvenser til mobilkommunikasjon og introduksjonen av 5G* (September 2019)
* e24.no - *Telenor, Telia og Ice blar opp 735 millioner for mobilfrekvenser: – Et viktig skritt på veien mot 5G* (05.06.2019)
Liv Marit Haakenstad

**Liv Marit Haakenstad** (født 9. desember 1965) er en norsk slektsgransker, foredragsholder og sakprosaforfatter. Hun bor på Hamar og er utdannet lærer fra Høgskolen i Hedmark. Haakenstad har også en master i faglitterær skriving fra Universitetet i Sørøst-Norge. Hun var den første sertifisert profesjonell slektsforsker hos «The International Commission for the Accreditation of Professional Genealogists» (ICAPGen) bosatt i Norge. Haakenstad har gitt ut flere bøker om slektsgransking og har hatt oppdrag for BBC i forbindelse med programserien *[[Who Do You Think You Are?]]*

## Bibliografi
* *Slektsgransking med dataveiledning* (Orion Forlag 2001, revidert 2004)
* *Slektsgranskerens guide til utvandringen 1825-1930* (Orion Forlag, 2008)
* *Slektsgransking. Steg for steg med praktiske eksempler* (Aschehoug Forlag, 2010)
* *Min slekt – nyttige notater og utfyllingsskjema i slektsgransking* (Vigmostad & Bjørke, 2012) 
* *Min slekt – skjemahefte ([[Vigmostad & Bjørke]],* 2012*)*
* *A Taste of Norwegian Ancestry* (Kindle, 2012)
* *Slektsgranskerens guide til utvandringen 1825-1930* (Vigmostad & Bjørke, 2013)
* *From Norway: A few emigrants from Nord-*Trøndelag and Sør-Trøndelag* (*Kindle, 2014*)*
* *På sporet av familien - kilder og metoder i slektsgranskning*  (Vigmostad & Bjørke, 2015)
* *A Guide to Norwegian Genealogy, Emigration, and Transmigration* (Eget, trykt hos Amazon.com, 2022)

## Referanser


## Eksterne lenker
* Liv Marit Haakenstad eier firmaet Genit AS - se genit.no
* Appen NorSlekt (NorAnc på engelsk) er utviklet av Haakenstad
* Pressede forlag svikter fagbokforfattere. Artikkel hos aftenposten.no
Pakistan Norwegian Welfare Organisation

**Pakistan Norwegian Welfare Organisation** var den første norsk-pakistanske foreningen i Norge.

## Formål
Foreningen jobbet for å «sikre legale, sosioøkonomiske og religiøse rettigheter og gi praktisk hjelp til å løse problemer».

## Historie
Pakistan Norwegian Welfare Organisation ble dannet i 1971 av Muhamad Riaz Butt.  Stortingets 4. visepresident, Akhtar Chaudhry, og  en av 14. august-komiteens grunnleggere,  Muhammad Anwar Soofi er tidligere medlemmer. Foreningen har også drevet med kulturutveksling, og har blant annet arrangert utstillinger med kunstneren Aslam Kamal, og møter med forfatteren Mukhtar Masood.

## Se også
* Norsk-pakistanere
* Innvandrere i Norge

## Referanser

 



## Litteratur

* 
*
Mitridate, re di Ponto

***Mitridate, re di Ponto*** (*[[Mithradates VI av Pontus|Mithridates]], kongen av Pontus*), K. 87 (74a), er en tidlig opera seria i tre akter av Wolfgang Amadeus Mozart. Librettoen er av Vittorio Amadeo Cigna-Santi etter den italienske omsettelsen til Giuseppe Parini av Jean Racine.

Mozart skrev *Mitridate* mens han reiste i Italia i 1770. Musikkforskeren Daniel E. Freeman har nylig vist at han ble komponert tett opptil operaen *La Nitteti* av Josef Mysliveček. Sistnevnte var under forberedelse til en oppsetting i Bologna da Mozart møtte Mysliveček første gang sammen med faren i mars 1770.  Mysliveček besøkte familien Mozart flere ganger i Bologna sommeren 1770 mens Wolfgang arbeidet på *Mitridate*. Mozart fikk erfaring i komponering fra den eldre vennen sin og benyttet noen av de musikalske temaene hans i sin egen opera. Operaen ble først framført ved Regio Ducal Teatro i Milano den 26. desember 1770 (under karnevalet i Milano). Den ble en suksess og ble framført 21 ganger til tross for at Mozart bare var 14 år da han skrev operaen. Operaen ble neste gang først framført på 1900-tallet. 

## Roller

## Arier

*Akt 1*
* "Nel sen mi palpita" - Aspasia
* "Parto : nel gran cimento" - Sifare
* "Quel ribelle" - Mitridate
* "Se di lauri" - Mitridate
* "In faccia all'oggetto" - Ismene
* "L'odio nel cor" - Arbate
* "Al destin che la minaccia" - Aspasia
* "Soffre il mio cor" - Sifare
* "Venga pur, minacci" - Farnace
*Akt 2*
* "Già di pietà mi spoglio" - Mitridate
* "Lungi da te" - Sifare

* "Nel grave tormento" - Aspasia
* "So quanto a te" - Ismene
* "Son reo; l'error confesso" - Farnace
* "Tu che fedel" - Mitridate
* "Va, l'error mio palesa" - Farnace
*Akt 3*
* "Ah ben ne fui presaga…Pallid' ombre" - Aspasia
* "Già dagli occhi" - Farnace
* "Se di regnar" - Marzio
* "Se il rigor d'ingrata sorte" - Sifare
* "Tu sai per che m'accese" - Ismene
* "Vado incontro" - Mitridate

## Referanser


## Kilder
*Bourne, Joyce, "*Mitridate, re di Ponto*",  *Who's Who in Opera*. Oxford University Press, 1998.
*Latham, Alison, "*Mitridate, re di Ponto*", *[[The Oxford Companion to Music]]*. London: Oxford University Press, 2002 ISBN 0198662122
*Warrack, John and Ewan West, "*Mitridate, re di Ponto*",  *The Concise Oxford Dictionary of Opera*.  Oxford University Press, 1996.

## Eksterne lenker
* 
* Opera på DVD: Mitridate Rè di Ponto av Charles T. Downey (Ionarts, 22. august 2006]
*  Mozart-Tower mp3 klipp fra denne operaen
* *Mitridate, re di Ponto*: Libretto
Admiralitetsøyene

**Admiralitetsøyene** er en gruppe øyer i Bismarckarkipelet i det sørvestlige Stillehavet. Øygruppen tilhører Papua Ny-Guinea.

## Referanser
Bergen Spillfestival

**Bergen Spillfestival** har en lang lokal tradisjon i Bergen. Jan Arild Breistein og Ole Fredrik Kvamme arrangerte festivalen årlig fra 1997 til 2017 I 2019 tok Ole Valaker over som festivalsjef. Festivalen er godt kjent i bybildet i Bergen, da spesielt fra Torgallmenningen hvor det tidligere år har blitt konkurrert i blant annet  Yatzy, Villkatten, gigantscrabble, gigantsjakk, Ludo, legobygging og backgammon.

## 2024
Bergen Spillfestival 2024 finner sted på Bergen internasjonale kultursenter (BIKS) i perioden torsdag 25. juli til søndag 11. august. Barnefestivalen er på Torgallmenningen fra onsdag 31. juli til søndag 4. august. Det er ventet 13 000 store og små til årets festival. Festivalen er helt gratis for alle på dagtid, på kvelden kreves det inngangspass og aktivitetene er mer rettet mot et voksent publikum. Den første dagen var det damenes aften i poker og sjakk, og infomøte- og samling for festivalens frivillige. Det kom flere nye frivillige i år enn det var året før (2023). Dag 2, 26. juli var det deltakerrekord på Texas Hold'em. Hansasjakk og bordspillet Kvad ble arrangert samme kveld. 

## 2019
I 2019 fant Bergen Spillfestival sted både ute og inne på USF Verftet i perioden 26. juli - 04. august. Der kunne man delta i over 120 spill og aktiviteter, blant annet: Lego, Gaming, VR-tegning, VR-Gaming, Game art-utstilling, brettspill, , ulike kortspill, sjakk, Rubiks kube og quiz. Det var også Lego-bygging (1 million legoklosser!) hvor bidragene ble utstilt på Visningsrommet på USF Verftet, her er det trekning og muligheter til kule Lego-premier.

Av turneringer kunne man f.eks. prøve seg på Bergensmesterskap i Fortnite, NM i Super Smash, Bergensmesterskap i CS:GO, Bergensmesterskap i tvungen Yatzy og mye mer. Her kunnen man vinne både stilige premier og prestisjetunge titler som f.eks. "Norgesmester i Cafesjakk" eller "Norgesmester i Super Smash".

## Eksterne lenker
Offisiell hjemmeside
Jai Courtney

**Jai Alexander Courtney** (født 15. mars 1986 i Sydney) er en australsk skuespiller.

## Karriere
Publikum ble først kjent med Courtney i TV-serien **', hvor han spilte Varro i 10 episoder i 2010. I 2012 fikk han sin første betydelige filmrolle, som Charlie i ''[[Jack Reacher]]'', hvor [[Tom Cruise]] spilte tittelrollen. I 2013 spilte han Jack McClane, sønnen til [[John McClane]] ([[Bruce Willis]]) i ''[[A Good Day to Die Hard]]'', som for øvrig ikke ble godt mottatt av kritikerne, selv om den spilte inn 300 millioner dollar på verdensbasis.

== Filmografi ==
=== Filmer ===
* ''[[The Suicide Squad (film)|The Suicide Squad]]'' (2021) - Kaptein Boomerang.
* ''[[Honest Thief]]'' (2020) - agent John Nivens
* '' [[Suicide Squad (film)|Suicide Squad]]'' (2016) - Kaptein Boomerang
* ''[[Insurgent (film)|Insurgent]]'' (2015) - Eric
* ''[[Terminator Genisys]]'' (2015) - Kyle Reese
* ''[[Divergent]]'' (2014) - Eric
* ''[[Unbroken (film)|Unbroken]]'' (2014) - Charlton Hugh «Cup» Cupernell
* ''[[I, Frankenstein]]'' (2014)
* ''[[Felony]]'' (2013)
* ''[[A Good Day to Die Hard]]'' (2013) - Jack McClane
* ''[[Jack Reacher]]'' (2012) - Charlie
* ''[[Stone Bros.]]'' (2009) - Eric

=== TV-serier ===
* **' (2010) - Varro (10 episoder)
* *[[Packed to the Rafters]]* (2008-2009) - Damian (2 episoder)
* *[[All Saints]]* (2008) - Harry Avent (2 episoder)

### Kortfilmer
* *Boys Grammar* (2005) - Alex

## Referanser


## Eksterne lenker
*
Strykekvartett nr. 1 (Mozart)

**Strykekvartett nr. 1 i G-dur**, K. 80/73f, av Wolfgang Amadeus Mozart ble komponert ferdig i mars 1770 mens han var på reis til Lodi i Italia. Mozart var 14 år gammel på den tiden. 

## Satser
I motsetning til Milanokvartettene, er denne kvartetten i fire satser: 
#Adagio, 3/4
#Allegro, lik takt
#Menuetto, trio i C-dur, 3/4
#Rondeau: Allegro

## Referanser


## Eksterne lenker
* 
*
Bjørn Aasvold

**Bjørn Gunnar Aasvold** (født 1946) er en norsk lokalpolitiker (Sp) og bonde.

Han var fast innvalgt i Meråker kommunestyre i alle perioder fra 1980 til 2015, men møtte første gang som vara i 1973. I sin siste periode, fra 2011 til 2015, var han varaordfører i kommunen.

Han fikk skjøte på gården Vestre Meraker (Mårråkjale) etter sine foreldre i 1971.

## Referanser
Hans Heieraas

**Hans Edvard Heieraas** (født 10. mars 1942 i Frol i Nord-Trøndelag) er en norsk gårdbruker og politiker (Sp). Han har vært gårdbruker på Reistadaunet i Halsan i Frol. Han har vært medlem av Levanger kommunestyre siden 1988, medlem av formannskapet 1992–2015 samt Levangers varaordfører 2000–2003 og 2006–2015.

## Referanser
Ole Joar Flaat

**Ole Joar Flaat** (født 1969) er en norsk politiker (Sp) og næringslivsleder. Han var varaordfører i Høylandet kommune fra 2011 til 2017. I 2023 ble han valgt til ordfører.

Han er «utdannet diplomøkonom, befal og agronom, og har mangeårig erfaring fra kreditt- og inkassobransjen». Flaat var daglig leder i vekst- og attføringsbedriften NAMAS Vekst fra 2012 til 2017, da han ble daglig leder i Skogmo Industripark på Skogmo i Overhalla.

## Referanser
Rosamund Pike

**Rosamund Mary Elizabeth Pike** (født 1979) er en britisk skuespiller.

## Karriere
Rosamund Pike slo gjennom som Bond-piken Miranda Frost i *[[Die Another Day]]* i 2002. I 2005 spilte hun Jane Bennet i den kritikerroste suksessen *[[Stolthet og fordom (2005)|Stolthet og fordom]]* med Keira Knightley i hovedrollen. I 2007 spilte hun mot Anthony Hopkins og Ryan Gosling i thrilleren *[[Fracture (2007)|Fracture]]*. Hun var også med i dramafilmen *[[An Education]]* (2009), som hadde Carey Mulligan i hovedrollen.

I 2011 spilte hun i actionkomedien *[[Johnny English Reborn]]*, der hun portretterte Englishs (spilt av Rowan Atkinson) romantiske interesse Kate Sumner. Filmen ble en kassasuksess med 160 millioner innspilte dollar. I 2012 spilte hun i to storfilmer: Hun dukket opp som dronning Andromeda i fantasyfilmen *[[Wrath of the Titans]]*, mens hun spilte Helen Rodin, den kvinnelige hovedrollen, i actionthrilleren *[[Jack Reacher]]*. Her spilte hun mot blant andre Tom Cruise. Begge var finansielle suksesser, med henholdsvis 300 og 215 millioner innspilte dollar.

## Filmografi
### Filmer
* *[[Gone Girl]]* (2014) - Amy Dunne
* *[[Violet Town]]* (2014)
* *[[Hector and the Search for Happiness (film)|Hector and the Search for Happiness]]* (2014)
* *[[A Long Way Down (film)|A Long Way Down]]* (2013)
* *[[The World's End]]* (2013) - Sam
* *[[Devil You Know]]* (2013) - Zoe Hughes
* *[[Jack Reacher]]* (2012) - Helen Rodin
* *[[Wrath of the Titans]]* (2012) - Queen Andromeda
* *[[The Big Year]]* (2011) - Jessica
* *[[Johnny English Reborn]]* (2011) - Kate Sumner
* *[[Jentene fra Dagenham|Made in Dagenham]]* (2010) - Lisa Hopkins
* *[[Barney's Version]]* (2010) - Miriam Grant-Panofsky
* *[[Jackboots on Whitehall]]* (2010) - Daisy (stemme)
* *[[Burning Palms]]* (2010) - Dedra
* *[[Surrogates]]* (2009) - Maggie
* *[[An Education]]* (2009) - Helen
* *[[Fugitive Pieces (film)|Fugitive Pieces]]* (2007) - Alex
* *[[Fracture (2007)|Fracture]]* (2007) - Nikki Gardner
* *[[Doom (film)|Doom]]* (2005) - Samantha Grimm
* *[[Stolthet og fordom (2005)|Stolthet og fordom]]* (2005) - Jane Bennet
* *[[The Libertine (2004)|The Libertine]]* (2004) - Elizabeth Malet
* *[[Promised Land (2004)|Promised Land]]* (2004) - Rose
* *[[Die Another Day]]* (2002) - Miranda Frost

### TV-serier
* *[[Women in Love (TV-serie)|Women in Love]]* (2011) - Gudrun Brangwen (2 episoder)
* *[[Foyle's War]]* (2002) - Sarah Beaumont (1 episode)
* *[[Love in a Cold Climate (TV-serie fra 2001)|Love in a Cold Climate]]* (2001) - Fanny (2 episoder)
* *[[Trial & Retribution]]* (2000) - Lucy - Barker's P.A. (1 episode)
* *[[Wives and Daughters (TV-serie fra 1999)|Wives and Daughters]]* (1999) - Lady Hsrriet Cumnor (4 episoder)

### TV-filmer
* *[[Yesterday We Were in America]]* (2009) - forteller
* *[[Freefall (2009)|Freefall]]* (2009) - Anna
* *[[The Tower (2008)|The Tower]]* (2008) - Olivia Wynn
* *[[A Rather English Marriage]]* (1998) - Celia

### Kortfilmer
* *The Organ Grinder's Monkey* (2011) - Rochelle

## Referanser


## Eksterne lenker
*
Allopati

**Allopati** er et begrep dannet 1810 av homøopatiens grunnlegger Samuel Hahnemann (1755–1842) for det han mente var behandlingsfilosofien til sin samtids skolemedisin. Ordet er dannet av de greske ordene *allos*, som betyr «annen», og *pathos*, «lidelse» og ble brukt for å markere motsetningen til Hahnemanns egen metode, homøopati.

Ifølge Hahnemann går den allopatiske metode ut på å behandle sykdom med midler som på en frisk person fremkaller symptomer som er motsatte av sykdommens egne.  Et eksempel er å behandle forstoppelse med et middel som fremkaller diaré hos en frisk person. Ifølge Hahnemann erstatter en da en sykdom med en annen uten å påvirke den egentlige årsaken til den opprinnelige sykdommen. Med den av Hahnemann foretrukne homøopatiske metoden behandler en i stedet den syke med fortynnede løsninger av midler som på en frisk person gir lignende symptomer som sykdommens egne. Hahnemann mente at dette styrket kroppens evne til å helbrede seg selv.

Hahnemann virket i en tid som ikke kjente sykdomsfremkallende mikroorganismer, og som heller ikke i større grad forsto seg på mangelsykdommer årsaket av feilernæring. Hans beskrivelse av konvensjonell medisinsk behandling er derfor i dag foreldet og grovt feilaktig. 
Allikevel blir ordet «allopati» brukt i dag av homøopatiens tilhengere, gjerne  i uttrykk som «allopatisk medisin» for å beskrive konvensjonell medisinsk behandling, s.k. skolemedisin.

## Se også
* Skolemedisin
* Homøopati

## Referanser
Kjartan Tørum

**Knut Kjartan Tørum** (født 1951) er en norsk lokalpolitiker for Senterpartiet. Han var varaordfører i Vikna kommune fra 2011 til 2015. Han har hatt sitt yrke i skoleverket.

## Kilder

* «Ap og «kameratene» i sentrum fant tonen», *Namdalsavisa* 23. september 2011; besøkt 10. mai 2013.
Trond C. Hiller

**Trond Charles Hiller** (født 5. januar 1956) er en norsk gårdbruker og lokalpolitiker (Sp). Han driver gård med melke- og kjøttproduksjon i Gutvik på Austra. Han var varaordfører i Leka kommune fra 2007 til 2015.

## Referanser
Hilde Furuseth Johansen

**Hilde Furuseth Johansen** (født 31. mars 1967 i Ullensaker) er en norsk lokalpolitiker for Senterpartiet. Hun er varaordfører i Gildeskål kommune fra 2011 og bosatt på Sørarnøy. Før det hadde hun 8 år bak seg i kommunestyret.

Johansen er utdanna både som børsemaker og i personalledelse. Hun er medinnehaver i bedriften Din Kontortjeneste AS.

Johansen sitter per 2012 i Senterpartiets sentralstyre, og hun er leder for Senterpartiets studieforbund.

## Kilder

* Omtale  på Gildeskål kommunes nettsted; besøkt 10. mai 2013.
Siv Mossleth

**Siv Elisabeth Mossleth** (født 1967) er en norsk politiker for Senterpartiet. Mossleth ble innvalgt som stortingsrepresentant for Senterpartiet fra Nordland ved Stortingsvalget 2017.

Hun var varaordfører i Saltdal kommune fra 2011. 

Mossleth driver kursfirmaet Utviklingsfokus og har skrevet boka *Bygdeutviklere i Nordland – ny næringsutvikling i landbruket* (Orkana forlag 2009). Hun er tidligere gårdbruker. 

## Referanser


## Kilder
* TV2s velgerguide; besøkt 10. mai 2013.

## Eksterne lenker
* 
*
Kjersti Steinsvåg Hansen

**Kjersti Steinsvåg Hansen** (født 3. mai 1965) er en norsk kreftsykepleier og lokalpolitiker, fra Hoffmannsfjell utenfor Skutvik, som representerer Senterpartiet. Hun var varaordfører i Hamarøy kommune fra 2011 til 2015. 

## Kilder
* TV2s velgerguide; besøkt 10. mai 2013.
* «Avklart i Hamarøy», *Nord-Salten* 22. september 2011,  besøkt 10. mai 2013.
*
Karin Johansen

**Karin Johansen** (født 21. februar 1972) er en norsk lokalpolitiker for Senterpartiet. Hun var varaordfører for Kvæfjord kommune i perioden 2011−21015. 

## Kilder
* «Rødgrønt i Kvæfjord», *Harstad Tidende* 20. september 2011; besøkt 15. mai 2013.
Roy-Helge Andreassen

**Roy-Helge Andreassen** (født 21. mars 1967 i Honningsvåg) er en norsk lokalpolitiker for Senterpartiet. Han er varaordfører i Ibestad kommune fra 2011. 

Andreassen er pedagogisk agronom og arbeider ved Gratanglaks. Han driver med hundekjøring og har blant annet deltatt i Finnmarksløpet.

## Kilder

* TV2s velgerguide; besøkt 15. mai 2013.
* Deltakerpresentasjon på Finnmarksløpets nettsted; besøkt 15. mai 2013.
Knut Andreas Nordmo

**Knut Andreas Nordmo** (født 1957) er en norsk lokalpolitiker (Sp). Han var varaordfører i Andøy kommune fra 2011 og ble ordfører i Andøy etter kommunevalget i 2019. Han gav ordførerkjedet videre til Kjell-Are Johansen (AP) den 9. oktober 2023.

Nordmo har hatt en rekke tillitsverv i norsk næringsliv, blant annet som styreleder i Landkreditt SA, Reno-Vest IKS og Andøy Boligstiftelse samt som styremedlem i Landkreditt Bank, Felleskjøpet Agri og The Whale AS. Nordmo er også leder for Næringsstyret i Andøy Kommune.  

Nordmo har også vært aktiv i politikk og organisasjonsliv, blant annet med tillitsverv i Norges Bondelag, Nordland Bondelag og Norsk Landbrukssamvirke.  

## Referanser


## Kilder
* «De borgerlige ble enige», *Andøyposten* 20. september 2011.
Bengt-Magne Luneng

**Bengt-Magne Luneng** (født 17. juni 1975) er en norsk lokalpolitiker for Senterpartiet. Han ble første gang valgt inn i kommunestyret i 2011, deretter i 2015 og 2019. I de samme tre periodene har han også blitt valgt inn i formannskapet. Han var varaordfører i Målselv kommune 2011–2015 og ordfører i perioden 2019–2023.

Fra 2019 til 2023 var han 1.vara til Senterpartiets fylkestingsgruppe for Troms og Finnmark.

Han har vært leder i Målselv Sp i perioden 2005–2011, samt 2013–2019.

Luneng har tidligere jobbet som pedagogisk leder i barnehage.

## Kilder
* TV2s velgerguide; besøkt 15. mai 2013.
* «Duket for Helene som ordfører», *Nye Troms* 1. oktober 2011; besøkt 15. mai 2013.
Ellen Mikalsen Hals

**Ellen Mikalsen Hals** (født 1988) er en norsk lokalpolitiker for Senterpartiet. Hun var medlem av Dyrøy kommunestyre fra 2007 til 2015 og varaordfører fra 2011 til 2015. Hun har også hatt verv i Senterungdommen.

Hals arbeider som fysioterapeut/ergoterapeut i kommunen.  

Hun er barnebarn av Dyrøys tidligere ordfører Magnar Hals.

## Referanser
Kjell-Sverre Myrvoll

**Kjell-Sverre Myrvoll** (født 1981) er en norsk lokalpolitiker for Senterpartiet.

Han vokste opp i Aursfjord i Balsfjord kommune .

Han var medlem av Balsfjord kommunestyre fra 1999 til 2012 og varaordfører fra 2007 til 2012. Han satt i Troms fylkesting fra 2003 til 2011, og var vara til fylkestinget i Troms og Finnmark i perioden 2019–2023.

Kjell-Sverre Myrvoll ble valgt inn i kommunestyret i Dyrøy høsten 2015 og ble høsten 2023 valgt til ordfører i Dyrøy. Han søkte fritak fra sine politiske verv i august 2024.

Myrvoll har vært gårdbruker og maskinentreprenør. Han var fylkessekretær i Troms senterparti fra 2004 til 2009.

## Kilder
* TV2s velgerguide; besøkt 15. mai 2013.
* «Varaordførere sa ja til hverandre» , *Troms Folkeblad* 31. desember 2012; besøkt 15. mai 2013.
* «Ny daglig leder» , på Dyrøyseminarsenterets nettsted; besøkt 15. mai 2013.

## Referanser
Elisabeth Holand

**Elisabeth Holand** (født 24. mars 1980) er en norsk lokalpolitiker for Senterpartiet. Hun er varaordfører i Vestvågøy kommune fra 2011. 

Holand er gårdbruker. I 2011 fikk hun prisen «Årets unge bonde».

## Kilder

* TV2s velgerguide; besøkt 10. mai 2013.
* «Elisabeth Holand ble Årets unge bonde», *Bondebladet* 16. november 2011; besøkt 10. mai 2013.
Terje Sørensen

**Terje Stein Sørensen** (født 15. februar 1948) er en norsk lokalpolitiker for Senterpartiet. Han er varaordfører i Gratangen kommune fra 2011.

Sørensen arbeider som energimontør ved Hålogaland Kraft i Gratangen. 

## Kilder

* TV2s velgerguide; besøkt 15. mai 2013.
Hans Peder Pedersen

**Hans Peder Pedersen** (født 13. februar 1944) er en norsk lokalpolitiker (Senterpartiet) som har vært ordfører i Torsken kommune sammenhengende fra 1990 til 2007.
Han var også varaordfører i kommunen 1988-1989 og 2012-2015.

## Kilder
* «AP-suspensjon», *Nordlys* 21. oktober 1988.
Gunnleif Alfredsen

**Gunnleif Alfredsen** (født 25. februar 1955) er en norsk lokalpolitiker for Senterpartiet. Han er varaordfører i Lenvik kommune fra 2011. 

## Kilder
* «Ny ordfører i Lenvik», på Lenviks kommunes nettsted 13. oktober 2011; besøkt 15. mai 2013.
Karl Arvid Brose

**Karl Arvid Brose** (født 25. oktober 1947) er en norsk lokalpolitiker for Senterpartiet. Han var varaordfører i Lyngen kommune fra 2011 til 2015. 

Brose var også varaordfører i 1995–99. Han er gårdbruker.

## Kilder
* «Sølvi blir ordfører», *Nordlys* 23. september 2011; besøkt 15. mai 2013.
* «Fortsatt Ap-ordfører i Lyngen», *Nordlys* 29. september 1995.
Svein O. Leiros

**Svein Oddvar Leiros** (født 6. mai 1969) er en norsk samisk politiker (Sp) som var ordfører i Kåfjord kommune fra 2015 til 2019. Han var varaordfører i kommunen fra 2011 til 2015. I 2021 ble han valgt inn i Sametinget fra Gáisi valgkrets.

## Referanser


## Eksterne lenker
* 
*
Gudleif Kristiansen

**Gudleif Kristiansen** (født 26. desember 1950) er en norsk lokalpolitiker for Senterpartiet. Han var ordfører i Måsøy kommune fra 2014 til 2017, etter å ha vært varaordfører 2011–2014. 

Kristiansen er ansatt som rådgiver i Finnmark Røde Kors med fagområde omsorg og beredskap.

## Kilder
* «Vår nye ordfører», på Måsøy kommunes nettsted 21. oktober 2011; besøkt 15. mai 2013.
* Informasjon på nettstedet til Finnmark Røde Kors; besøkt 15. mai 2013.
Milanokvartettene (Mozart)

**Milanokvartettene** var seks strykekvartetter, K 155-160, komponerte av Wolfgang Amadeus Mozart seint i 1772 og tidlig i 1773. Fordi de ble komponert i Milano mens han arbeidet på operaen *[[Lucio Silla]]*, har de fått navnet Milanokvartettene. Før dette settet ble komponert, hadde Mozart bare skrevet en strykekvartett tidligere (K. 80 i 1770), så disse seks kvartettene fikk numrene 2 til 7. Kvartettene ble skrevet i nøklene D-G-C-F-B-E.

Alle de seks kvartettene har bare tre satser kvar. Fire av disse kvartettene (K. 156-159) har langsomme satser i moll. Finalene er generelt lette, og vanligvis menuetter eller rondoer.

## Milanokvartettene
### Kvartett nr. 2 i D-dur, K. 155
Skrevet høsten 1772 i Bolzano.
#*Allegro
#*Andante
#*Molto allegretto

===Kvartett nr. 3 i G-dur, K. 156 ===
Skrevet mot slutten av 1772 i Milano.

#*Presto
#*Adagio
#*Tempo di minuetto

### Kvartett nr. 4 i C-dur, K. 157
Skrevet mot slutten av 1772 i Milano og premiert tidlig i 1773.
  
#*Allegro
#*Andante
#*Presto

===Kvartett nr. 5 i F-dur, K. 158===
Skrevet tidlig i 1773 i Milano.
 
#*Allegro
#*Andante un poco allegretto
#*Tempo di minuetto

### Kvartett nr. 6 i H-dur, K. 159
Skrevet tidlig i 1773 i Milano.
   
#*Andante
#*Allegro
#*Rondo

===Kvartett nr. 7 i Ess-dur, K. 160===
Skrevet tidlig i 1773. Den andre satsen er kjent for den åpningen uten grunntone[https://archive.today/20130129074822/http://www.musictheoryresources.com/members/MTA_2_1b.htm].

#*Allegro
#*Un poco adagio
#*Presto

## Referanser


## Eksterne lenker
* 
* 
* 
* 
* 
* 
* 
* 
* 
* 
* 
*
Western Academy of Beijing

**Western Academy of Beijing** (**WAB**) ble opprettet i 1994 i  Beijing. Skolen har alle trinn fra barnehagen opp til 12. klasse. WAB er en IB-skole, de følger IB PYP (IB Primary Years Program) opp til 5.klasse, IB MYP (IB Middle Years Program) opp til 10.klasse, og IB  DP  (IB Diploma Program) i 11. og 12. klasse. Under (Sommer-OL 2008) i Beijing ble WAB valgt som en Educational Model School. Av de 500 skolene som ble tildelt dette, ble WAB også tildelt en pris for å være ett enestående eksempel av Beijing Organizing Committee for the Olympic Games. 

## Fasiliteter
WAB har en barnehage, barneskole, ungdomsskole og videregående i ett. Skolen har tre biblioteker, ett i hver del av skolen. HUB er et senter for sport, kunst, musikk, dans, drama, film og teknologi for ungdom og videregående skole. 

Andre fasiliteter:
* Tre store gymsaler
* Ett badebasseng
* Trening senter (Adrenaline)
* Løpebane
* Tennisbaner 
*  Innendørs og utendørs basketballbaner 
* Klatrevegger
* Innendørs amfiteater
* Tre bibliotek
* PC-labber 
* Førti naturfag labber
* Lydtett innspillingsstudio
* Klasserom for språk, teknologi, kjøkken for matfag, kunst og 
* Spisesaler, caféer og sofa områder

WAB har også fått en FIFA-godkjent sportsbane med løpebane. Banen skal være en av de beste rugbybanene i Kina. Skolen har også oppgradert tennisbanene og flyttet på basketballbaner.

### Teknologi
Skolen har en 1:1 PC miljø fra 1-12.klasse med wifi på hele skolen. Elever fra 6.klasse og opp er påkrevd til å ha deres egen Apple laptop. Skolen bruker forskjellige IT systemer for læring, som inkluderer Moodle, PowerSchool, Wordpress og mer. Nettsider med informasjon som er støttet av Drupal - brukes også hver dag på skolen.
Tiger Sports Network gir livestream av de fleste sports kamper.

### WABX
WABX er WAB sine ekstra aktiviteter som omfatter sport og mange andre aktiviteter. WAB deltar i flere turneringer med andre skoler, disse turneringer omfatter ACAMIS (Association of Chinese and Mongolian International Schools), ISAC (International Schools Association in China, EARCOS og APAC. Sport på skolen omfatter rugby, fotball, tennis, badminton, friidrett, volleyball, basketball, baseball og softball.

### Musikk og kunst
Musikk inkluderende korps og orkestra, drama og kunst læres også på WAB

## Referanser


## Eksterne lenker
* Western Academy of Beijing
* WABX - WAB's Extra Curricular Activities
* MyWAB Community Portal
* eLianxi: WAB's Weekly Online Newsletter 
* Moodle: Student Document Access
Linnéuniversitetet

**Linnéuniversitetet** er et svensk statlig universitet grunnlagt den 1. januar 2010 ved sammenslåingen av Växjö universitet og Högskolan i Kalmar. Navnet hedrer Carl von Linné, som var fra Råshult i Stenbrohult, Småland. Universitetet har virksomhet på stedene Kalmar og Växjö, men også noe aktivitet i Hultsfred, Ljungby og Nybro. Universitetsrektor er Stephen Hwang. Antall studenter er ca. 28,000.
## Referanser


## Eksterne lenker
*
Kristianna Winther Poulsen

**Kristianna Winther Poulsen** (født 1969) er en færøysk politiker og offentlig tjenestekvinne fra Tórshavn.

Hun er cand.mag. fra Roskilde Universitetscenter i Danmark fra 1999 og Master of Science i ledelse og administrasjon fra Robert Gordon University i Skottland fra 2006. Hun har arbeidet i skoleverket og i forvaltningen på Færøyene.

Hun var leder for Færøyenes likestillingsutvalg fra 2008 til 2012.

Poulsen fikk flest personstemmer på Sjálvstýrisflokkurins liste i Tórshavn ved lagtingsvalget i 2011. Hun ble 2. vara til Lagtinget, og møtte fast for Kári P. Højgaard, som var medlem av Færøyenes regjering, fra januar til september 2013.

I mars 2015 meldte Poulsen overgang til Javnaðarflokkurin. I hele perioden 2015–2019 møtte hun fast på Lagtinget som vara for partiets regjeringsmedlemmer. Hun møter på nytt fast fra 2022.

Hun er datter av landsrettssakfører Halgir Winther Poulsen og spesialpedagog Ása Ellefsen. Hennes farfar var lagtingsmann, viseregjeringssjef og formann i Sjálvstýrisflokkurin Niels Winther Poulsen. På morssiden er hun niese av Færøyenes tidligere regjeringssjef, lagtings- og folketingsmann Pauli Ellefsen og regjeringsmedlem og lagtingsmann Svend Aage Ellefsen.

## Referanser
Kreftkjuke

**Kreftkjuke** (*Inonotus obliquus*) kalles også **chaga** og er en flerårig sopp som parasitterer på stammen til levende bjørketrær, i noen tilfeller også andre arter som gråor. Det er en kjuke i slekten brunkjuke. Den danner harde, svartbrune og oppsprukne utvekster som varierer i størrelse fra 5-40 cm i diameter. Soppen forekommer over hele den nordlige halvkule; i Russland, Korea, Japan, Nord- og Øst-Europa inkludert i Norge, Sverige og Finland, og i det nordlig USA og Canada. 

Soppen har tradisjon som medisinplante mot kreft og svulster i russisk og østeuropeisk naturmedisin. Det finnes skriftlige kilder fra rundt år 1600 som omtaler den folkemedisinske bruken, og de angivelige krefthemmende egenskapene er også nevnt i romanen *Kreftavdelingen* av Nobelprisvinner i litteratur, Aleksandr Solzjenitsyn*.* 

Det er ikke vist at oralt inntak av kreftkjuke har noen effekt mot kreft. Kreftkjuke inneholder to stoffer som isolert sett er krefthemmende; et proinflammatorisk polysakkarid som i svært liten grad tas opp gjennom tarmen, og betulinsyre som ikke er vannløselig. Disse stoffene kan altså ikke utnyttes ved å lage te av kreftkjuken, slik den ofte anvendes i folkemedisinen.

Kreftkjuken inneholder antioksidanter som kan virke betennelsesdempende. Det er også påvist innhold av et antiinflammatorisk melanin-pigment, som kan ha virkning mot enkelte mage- og tarmplager. En studie peker på at kreftkjuken kan ha potensial som middel i behandling av nevrodegenerative tilstander. I likhet med rabarbra inneholder kreftkjuke oksalsyre. Overdrevent inntak av kreftkjuke har i Korea blitt koblet til et tilfelle av akutt nyreskade hos en 69 år gammel pasient som over en periode på 3 måneder hadde inntatt 10-15 g kreftkjukepulver daglig.

## Referanser




## Litteratur

* 

## Eksterne lenker
*
Il ritorno d’Ulisse in patria

**Il ritorno d'Ulisse in patria** (SV 325, «Odyssevs' hjemkomst») er en opera med prolog og tre akter med musikk av Claudio Monteverdi og libretto av Giacomo Badoaro.

Librettoen er basert på 13. til 23. sang i Homers *[[Odysseen]]*. Operaen ble uroppført februar 1641 under karnevalet i Venezia i *Teatro Santi Giovanni e Paolo*.

Instrumenteringen er ikke bevart, bare melodi/sanglinjene og generalbassbesifringen.

## Litteratur
* Wilhelm Zentner (red.): *Reclams Opernführer.* I *Reclams Universal-Bibliothek* Band nr. 6892,  32., revidert opplag, Reclam, Stuttgart 1988, ISBN 3-15-006892-4

## Eksterne lenker
* 
* 
* Verkdata, oerone.de
Zakaria

**Zakaria** (arabisk: ) er et arabisk mannsnavn med hebraisk opprinnelse. Det transkriberes også **Zakariya** eller **Zekeriya**.

## Etymologi
*Zakaria* er dannet som en arabisk form av det hebraiske navnet *Zechariah* (hebraisk:  זְכַרְיָה), som betyr «Gud husker».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Zakaria Saaliti (f. 1983), norsk økonom og leder i Ung muslim
* Zakaria Labyad (f. 1993), marokkansk fotballspiller
* Zakaria Anbari, skuespiller

### Som etternavn
* Fareed Zakaria (f. 1964), indisk-amerikansk journalist og forfatter

## Referanser


## Eksterne lenker
Symfoni nr. 2 (Mozart)

**Symfoni No. 2 i B-dur**,  KV 17, var en gang trodd å være av Wolfgang Amadeus Mozart, men blir i dag regnet for å være av en annen, kanskje faren Leopold Mozart. Denne symfonien har fått nummeret Anhang C 11.02 i den sjette utgaven av Ludwig Ritter von Köchel-katalogen over musikken til Mozart.

Stykket er i fire satser og har det uvanlige mønsteret rask-langsom-menuett-rask:

# *[[Tempo#italienske tempomarkering|Allegro]]*
# *([[Andante]])*
# *[[Menuett]] I & II*
# *[[Presto]]*

## Referanser


## Eksterne lenker
*
Limavatnet

**Limavatnet** er en innsjø i Gjesdal kommune. Den er forbundet med Edlandsvatnet gjennom et lite sund som krysses av Vaula bru på E39. Langs nordsiden av Limavatnet går fylkesvei 45 fra Ålgård mot Oltedal og Sirdal. Her ligger også Limagarden, lokalmuseet for Gjesdal, oppe i lia på nordsiden. Langs sørsiden av vannet går fylkesvei 286 (Rogaland) til Gjesdal kirke og videre til Madland.

I Limavatnet finnes det ørret, røye, sørv, sik og ål. Det er fritt fiske langs grunn tilhørende Ytre Lima-gårdene. Ellers må fiske avtales med grunneier. Vannet grenser til gårdene Bollestad, Ytre Lima, Indre Lima; Gjesdal og Kluge.  Fisken er småfallen, men det er mulighet for større fisk også.

## Referanser




## Eksterne lenker
* Vannkvalitet Limavatnet hos miljøstatus.no
* Utsikt mot Limavatnet
Nord-Torpa

**Nord-Torpa** er en av tre hovedbygder i Torpa, ved siden av Aust-Torpa og Vest-Torpa.   Synfjellet med Spåtind (1414 moh.) ligger i Nord-Torpa. I Synnfjell er det et stort antall hytter. Spåtind høyfjellshotell ble etablert i 1960-årene.

Åmot kirke fra 1823 ligger i Nord-Torpa.

Torpa kraftverk som utnytter vatnet fra Dokkfløy, ble satt i drift i 1989.

Grytfossen kraftverk som ligger i Livasselva, er et småkraftverk som ble satt i drift i 2006.

Oddelia naturreservat ligger i Nord-Torpa

I 1960 var folketallet i Nord-Torpa 1060 innbyggere.

## Bilder

Fil:Nord-Torpa (2).JPG|Til venstre sees Øystad. Til høyre Øverbygda. Bakerst er Synnfjellet.
Fil:Nord-Torpa (3).JPG|Øverbygda med Åmot kirke er midt på bildet.


## Kilder
* Ødegaard Svein-Erik. "Boka om Land X - Torpa B : grend, bosted, familie". ISBN 82-91525-04-8
Artist in residence

**Artist-in-residence**-programmer gjør det mulig for kunstnere, akademikere, kuratorer, og andre mennesker i kreativt arbeid å jobbe og oppholde seg et annet sted enn i sitt vante miljø. Artist-in-residence-opphold gir tid til refleksjon, forskning, presentasjon og produksjon. Det gir også en mulighet til å utforske egen praksis i et annet samfunn eller miljø, møte nye mennesker, bruke nye materialer og oppleve livet på et nytt sted.

## Organisering

Noen residencies er innlemmet i større institusjoner. Andre organisasjoner eksisterer for å støtte artist-in-residencies. Artist-in-residencies kan være knyttet til museer, universiteter, gallerier, teater, kommuner, offentlige etater, og festivaler. De kan være sesongbetont, pågå hele året, eller være knyttet til et bestemt arrangement. De er lokalisert i byrom, i landlige omgivelser, eller i naturen. Det finnes hundrevis av artist-in-residencies og AiR-organisasjoner over hele verden.

## Krav

Forventninger og krav til AiR varierer. Forholdet mellom gjestekunstneren og vertskapet er ofte en viktig del av et residency-program. Noen ganger blir kunstneren ganske involvert i et fellesskap - med presentasjoner, workshops, og samarbeid med lokale kunstnere. Andre ganger er kunstneren ganske isolert, med god tid til å fokusere på eget arbeid.

## Finansiering og rekruttering

AiR-programmer finansieres på ulike måter. Noen steder må gjestekunstnerne finansiere sitt eget opphold, og søke finansiering og støtte fra sine egne land og nettverk. Det finnes også AiR-programmer som finansierer hele eller deler av gjestekunstnernes opphold.

Rekrutteringen av gjestekunstnere kan variere mellom åpne utlysninger, invitasjoner eller partnerskap med andre institusjoner.

Mange ganger er en residency-erfaring begynnelsen på et langvarig samarbeid. Kunstneren kommer ofte tilbake for å fullføre et prosjekt hen startet, for å begynne på et nytt arbeid, eller for å delta på en utstilling, i et panel eller verksted.

## Eksterne lenker

* Res Artis Internasjonalt nettverk for artist in residence-programmer 
*  Kulturkontakt Nord - Artist residencies i Norge
* Artist-in-residence i nordområdene (Norge, Sverige, Finland og Russland)
Symfoni nr. 3 (Mozart)

**Symfoni nr. 3 i Ess-dur, K. 18**, som man tidligere trodde var av Wolfgang Amadeus Mozart blir i dag ifølge musikkforskere regnet for å være skrevet av Carl Friedrich Abel, en ledende tysk komponist fra den tidlige wienerklassisismen.

Den ble feilaktig tilskrevet Mozart fordi det finnes et manuskript av partituret skrevet av Mozart. Dette ble utgitt som en del av Mozarts samlede verker av Breitkopf & Härtel rett etter hans død. Senere ble det oppdaget at symfonien i virkeligheten ble skrevet av Abel, og kopiert av Mozart som gutt da han besøkte London i 1764. Den ble publisert av Abel som opus nr. 7. 

Symfonien er i tre satser: 
# Allegro
# Andante
# Presto

## Referanser


## Eksterne lenker
*
Tore Lindbekk

**Tore Lindbekk** (født 8. april 1933 i Oslo, død 29. september 2017 samme sted) var en norsk sosiolog. Han var professor i sosiologi ved Norges teknisk-naturvitenskapelige universitet (NTNU).

Lindbekk var mag.art. i sosiologi fra Universitetet i Oslo fra 1959. I studietiden var han formann i Det Norske Studentersamfund i 1962, og tilhørte kretsen rundt det konservative *[[Minerva (norsk tidsskrift)|Kvartalstidsskriftet Minerva]]*, der han var redaktør høsten 1957 og høsten 1960. Lindbekk ble professor i sosiologi ved Universitetet i Trondheim i 1969, og var dekanus ved sitt institutt 1981–1989 og formann i Hovedkomiteen for norsk forskning 1982–1983. Han arbeidet særlig med utdannelses- og forskningssosiologi.

Han var medlem av Det Kongelige Norske Videnskabers Selskab (DKNVS), og ble tildelt Norsk sosiologforenings hederspris i 2003. Lindbekk var medforfatter av «Akademikere i norsk samfunnsstruktur», publisert i *[[Tidsskrift for samfunnsforskning]]* i 1960, som ble opptatt i Norsk sosiologisk kanon.

Lindbekk målbar et konservativt ståsted allerede i studiedagene. Mens han bodde i Trondheim, var han viseformann i Trondheim Høyre fra 1972, medlem av Trondheim bystyre 1976–1983 og medlem av Sør-Trøndelag fylkesting 1976–1979.

Tore Lindbekk var sønn av generalmajor og militærhistoriker Odd Lindbäck-Larsen.

## Referanser




## Eksterne lenker
* 
*Tore Lindbekks privatarkiv, DVD-intervju finnes ved NTNU Universitetsbiblioteket
Corvina

**Corvina**, også kjent som **corvina veronese**, **cruina** eller **cassabria**, er en italiensk vindrue. Den blir hovedsakelig dyrket i Veneto-regionen nordøst i Italia. Sammen med flere andre druer brukes corvina for å produsere de lyse lokale vinene Bardolino og Valpolicella som har en mild fruktsmak. Blant annet blandes da corvina med druene rondinella, molinara og rossignola. Druen brukes også i produksjon av amarone- og recioto-vin.

## Referanser
Rondinella

**Rondinella** er en italiensk vindrue som hovedsakelig dyrkes i Veneto-regionen nordøst i Italia. Druen brukes blant annet i Valpolicella- og Bardolino-viner. Druen blandes ofte med corvina- og molinara-druene.

## Referanser
12 Years a Slave

***12 Years a Slave*** er en amerikansk biografisk dramafilm fra 2013. Filmen er regissert av Steve McQueen, og har Chiwetel Ejiofor i hovedrollen, med Michael Fassbender, Brad Pitt og Benedict Cumberbatch i andre viktige roller.

Filmen er basert på selvbiografien til Solomon Northup fra 1853.

## Handling
Filmen forteller den sanne historien om Solomon Northup (Chiwetel Ejiofor), en farget mann som ble kidnappet i New York midt på 1800-tallet og deretter solgt til slaveri. I 12 år jobbet han rundt på plantasjer i sørstaten Louisiana før han omsider slapp fri.

## Rolleliste

## Eksterne lenker
* 
* 
*
Molinara (drue)

**Molinara** er en italiensk vindrue som hovedsakelig dyrkes i Veneto-regionen nordøst i Italia. Den tilfører syre til Valpolicella- og Bardolino-vinene, og blandes som regel med druene corvina og rondinella. Druen kan også blandes med merlot.

## Referanser
Dessertvin

**Dessertvin** er søt vin som vanligvis serveres til dessert. Blant de mest brukte dessertvinene er tokaier fra Ungarn, sauternes fra Frankrike, muskatellviner og sterkvin som sherry, portvin, madeira og marsala. Svake dessertviner brukes mest til frukt og lette desserter, mens hetviner benyttes mest til tyngre desserter.

En generell regel er at vinen skal være søtere enn maten den serveres til, men det er fornuftig å ikke drikke vin i det hele tatt til desserter med mye sjokolade eller karamell.

Det finnes også dessertvin hvor sødmen skapes ved at druene får en frostnatt før de høstes, isvin (Eiswein eller Ice wine).

Dessertvin finnes også som økologisk vin.

For dessertviner er det vanlig at glasset har tulipanform som for musserende vin og rommer 8 – 32 cl. For sterkviner finnes det sherry, portvin og madeira glass.

Dessertviner bør serveres ved 10–12 ℃ og sterkviner og røde viner serveres noe varmere, 16–18 ℃.

## Se også

* Vin
* Vinglass
* Isvin

## Referanser
Ørn (slekt)

**Ørn** var en norsk slekt. Slekten var en av det som Jon Nygaard har kalt embetsaristokratiet i Øvre Telemark på 16–1700-tallet. Slektens mest kjente etterkommer er Henrik Ibsen. Blant andre etterkommere er Hans Ørn Blom, som rundt 1860 var i strid med Ibsen om norsk teater.

Slekten kan muligens ha gitt navn til slekten Adeler.

## Referanser
E6-eggen

**E6-eggen** er en stor og markert stein like øst for motorveien nær Kolobekken rasteplass ved E6 i Stange. Her finnes 7 forskjellige buldreproblemer, blant annet den kjente «Kalkmangel» - grad 6B+.

## Eksterne lenker
* E6-eggen på stangebuldring.no